**สรุปผลการปฏิบัติงาน**

**ประจำปีงบประมาณ 2566**

**สำนักปลัดเทศบาล เทศบาลเมืองหนองปรือ**

**ยุทธศาสตร์ที่ 3 :** ยุทธศาสตร์การพัฒนาเศรษฐกิจ

**ชื่อโครงการ/กิจกรรม :** โครงการกระตุ้นเศรษฐกิจและส่งเสริมการท่องเที่ยว “Nongprue City”

**หน่วยงานที่รับผิดชอบ :** สำนักปลัดเทศบาล เทศบาลเมืองหนองปรือ

**วัตถุประสงค์ :** 1. เพื่อฟื้นฟู กระตุ้นเศรษฐกิจและส่งเสริมการท่องเที่ยว โดยการสร้างงาน สร้างรายได้ ให้ชุมชนและภาคธุรกิจ

 2. เพื่อสนับสนุนและกระตุ้นการจับจ่ายใช้สอยโดยการอุดหนุนสินค้าและบริการของผู้ประกอบการในเขตพื้นที่เทศบาลเมืองหนองปรือ

 3. เพื่อส่งเสริมการท่องเที่ยวตามนโยบายของรัฐบาล

 4. เพื่อเพิ่มช่องทางในการจำหน่ายสินค้าและผลิตภัณฑ์ชุมชนในเขตพื้นที่

 5. เพื่อสร้างให้เกิดการบูรณาการการทำงานร่วมกันระหว่างเทศบาลเมืองหนองปรือและองค์กร ภาคส่วนต่าง ๆ ที่เกี่ยวข้อง ในการพัฒนาพื้นที่หนองปรือให้เป็นแหล่งท่องเที่ยวอย่างยั่งยืน

**เป้าหมาย :** เพื่อกระตุ้นเศรษฐกิจและส่งเสริมการท่องเที่ยว เกิดการสร้างงาน สร้างรายได้

**หน่วยงานที่ร่วมดำเนินกิจกรรม :** เทศบาลเมืองหนองปรือ ร่วมกับ

 1) ชุมชน

 2) ผู้ประกอบการร้านค้าต่าง ๆ

**ตัวชี้วัดผลสำเร็จ**

 **เชิงปริมาณ**

 - ประชาชนและนักท่องเที่ยวมีความพึงพอใจในการจัดกิจกรรม ไม่น้อยกว่าร้อยละ 80

 - มีการดำเนินกิจกรรมส่งเสริมด้านการจำหน่ายสินค้า ไม่น้อยกว่า 100 ร้านค้า

 - ผู้จำหน่ายสินค้า ผู้ซื้อสินค้า และนักท่องเที่ยว เกิดความพึงพอใจในการจัดกิจกรรมไม่น้อยกว่าร้อยละ 80

**เชิงคุณภาพ**

- ชุมชนและผู้ประกอบการ ร้านค้าต่างๆ ในเขตพื้นที่ตำบลหนองปรือ เกิดการสร้างงาน สร้างรายได้

- เกิดการบูรณาการการทำงานร่วมกันระหว่างเทศบาลเมืองหนองปรือและองค์กรภาคส่วนต่างๆ

**การดำเนินงาน :** 1.จัดกิจกรรมการแสดงศิลปวัฒนธรรมและคอนเสิร์ต โดยจ้างวงดนตรีและนักร้องชื่อดัง เพื่อดึงดูดนักท่องเที่ยว

 2.จัดล็อคจำหน่ายสินค้า โดยไม่มีค่าใช้จ่ายสำหรับผู้ประกอบการร้านค้าต่างๆ เพื่อสร้างรายได้ในเขตพื้นที่

 3.จัดกิจกรรมส่งท้ายปีเก่าต้อนรับปีใหม่ มีการแสดงพลุเพื่อเฉลิมฉลองเทศกาลปีใหม่

ผลการดำเนินงาน...

- 2 -

**ผลการดำเนินงาน :** จัดกิจกรรมถนนคนเดิน ในวันที่ 29 – 30 ธันวาคม 2564 และจัดกิจกรรมส่งท้ายปีเก่าต้อนรับปีใหม่ ในวันที่ 31 ธันวาคม 2564

**ผลสำเร็จของงาน (เชิงปริมาณ)**

 **-** ประชาชนและนักท่องเที่ยวมีความพึงพอใจในการจัดกิจกรรมในระดับมาก คิดเป็นร้อยละ 75

 - ชุมชน และผู้ประกอบการร้านค้า ร่วมจำหน่ายสินค้า จำนวน 279 ร้านค้า

**ผลสำเร็จของงาน (เชิงคุณภาพ)**

**-** เกิดการสร้างงาน สร้างรายได้ แก่ชุมชนและผู้ประกอบการร้านค้าต่าง ๆ ในเขตพื้นที่ตำบลหนองปรือ

**ปัญหาและอุปสรรค**

- เพิ่มช่องทางการประชาสัมพันธ์เกี่ยวกับการจัดโครงการฯ ให้ครอบคลุมและทั่วถึงมากยิ่งขึ้น

- ขอให้ผู้ร่วมงานและเจ้าหน้าที่ทุกท่านดำเนินการตามมาตรการ Covid Free Setting อย่างเคร่งครัด เพื่อป้องกันการระบาดของโรคติดเชื้อไวรัสโคโรนา 2019 (โควิด – 19)

 - จำนวนร้านค้ามากเกินไป ซึ่งมีหลายร้านที่จำหน่ายสินค้าประเภทเดียวกัน ทำให้มีแต่ผู้ขายมากกว่าผู้ซื้อ

 - จัดกิจกรรมและการแสดงต่าง ๆ ให้น่าสนใจมากยิ่งขึ้น เพื่อดึงดูดประชาชนและนักท่องเที่ยวให้เข้ามาเที่ยวงาน

ลงชื่อ ผู้รวบรวมข้อมูล

 (นางสาวปัทมา เรืองเวช)

 เจ้าพนักงานธุรการชำนาญงาน